Document ID: /roh_data/filtered/fineweb-2-filterrobots_roh.jsonl.gz/4144

La lavur saja fatga, l’organisaziun e las structuras novas da Sedrun Mustér Turissem stettian, di il president communal da Tujetsch Beat Roeschlin.
Uss èsi impurtant ch’i vegn depolitisà. Igl è er impurtant ch’il SMT fa quests pass…
El na possia betg esser en duas suprastanzas – quai saja ina cumulaziun d'uffizis e perquai dettia quai conflicts d'interess. SMT stoppia vegnir depolitisà e l’uniun stoppia far il pass ad ina societad d’aczias cun integrar las pendicularas ed ils represchentants locals dal turissem.
Nagins conflicts d'interess
D’autra opiniun è il president communal da Mustér, Francestg Cajacob. Per el na dettia quai betg conflicts d'interess e perquai stettia el vinavant en suprastanza da Sedrun Mustér Turissem fin ch’il nov president Robert Cajacob surpiglia quest’incumbensa il 2018.
Dialog e lavur constructiva cun Tujetsch
Beat Roeschlin avess gì gugent che la nova societad d'aczias fiss gia vegnida instradada la primavaira 2017.
Mo il president da SMT Curdin Brugger di ch’els hajan vulì preschentar ina schliaziun concreta als commembers da SMT. Perquai hajan els mess quest tema sin la radunanza generala da 2017 (quella è probabel l'atun). Plinavant di el ch’els giavischian il dialog e la lavur constructiva cun la vischnanca da Tujetsch. El haja communitgà ad in suprastant ch’i fiss bun sch’in dad els vegniss en suprastanza da Sedrun Mustér Turissem.
RR novitads 16:00